EkBass/fiwiki-20250220-pages-articles huggingface dataset:
Missoulan piirikunta

Missoulan piirikunta () on Yhdysvaltojen Montanan osavaltiossa sijaitseva piirikunta. Sen väkiluku oli 117 922 vuonna 2020, ja se oli väkiluvultaan Montanan kolmanneksi suurin piirikunta. Piirikunnan hallintokeskus on Missoulan kaupunki. Piirikunta on perustettu vuonna 1860. == Väestö == Vuonna 2020 Missoulan piirikunnan 117 922 asukkaasta valkoisia oli 86,1 %, alkuperäisasukkaita 2,8 %, aasialaisia 1,2 %, mustia 0,6 % ja Tyynenmeren alkuperäisasukkaita 0,1 %. Asukkaista 6,9 % kuului kahteen tai useampaan rotuun. 5,1 % asukkaista puhui kotonaan jotain muuta kieltä kuin englantia ja 3,3 % asukkaista oli syntynyt ulkomailla. == Lähteet == == Aiheesta muualla == Luokka:Montanan piirikunnat
IEM Rio Major 2022

IEM Rio Major 2022 oli järjestyksessään 18. Counter-Strike: Global Offensiven major-turnaus. Se järjestettiin Rio de Janeirossa Brasiliassa 31. lokakuuta – 13. marraskuuta 2022. Turnauksen voitti Outsiders kaadettuaan Heroicin finaalissa. Turnauksen MVP-tittelin sai Džami ”Jame” Ali. == Huomautukset == == Lähteet == Luokka:Counter-Striken major-turnaukset Luokka:Vuoden 2022 urheilu Luokka:Rio de Janeiron urheilu
PGL Major Antwerp 2022

PGL Major Antwerp 2022 oli järjestyksessään 17. Counter-Strike: Global Offensiven major-turnaus. Se järjestettiin Antwerpenissä Belgiassa 9. – 22. toukokuuta 2022. Turnauksen voitti FaZe Clan kaataen Natus Vinceren finaalissa. Turnauksen MVP-tittelin sai Håvard ”rain” Nygaard. == Lähteet == Luokka:Counter-Striken major-turnaukset Luokka:Vuoden 2022 urheilu Luokka:Antwerpenin urheilu
PGL Major Stockholm 2021

PGL Major Stockholm 2021 oli järjestyksessään 16. Counter-Strike: Global Offensiven major-turnaus. Se järjestettiin Tukholmassa Ruotsissa 26. lokakuuta – 7. marraskuuta 2021. Turnauksen voitti Natus Vincere kukistaen G2 Esportsin finaalissa. Turnauksen MVP-tittelin sai Oleksandr Olehovytš ”s1mple” Kostyljev. == Lähteet == Luokka:Counter-Striken major-turnaukset Luokka:Vuoden 2021 urheilu Luokka:Tukholman urheilutapahtumat
IEM Katowice Major 2019

IEM Katowice Major 2019 oli järjestyksessään 14. Counter-Strike: Global Offensiven major-turnaus. Se pidettiin Katowicessa Puolassa 13. helmikuuta – 3. maaliskuuta 2019. Astralis voitti finaalissa ENCE eSportsin ja sai kolmannen major-voittonsa. Turnauksen MVP-tittelin Emil ”Magisk” Reif. == Lähteet == Luokka:Counter-Striken major-turnaukset Luokka:Katowicen urheilutapahtumat Luokka:Vuoden 2019 urheilu
ELEAGUE Major 2017

ELEAGUE Major 2017 oli järjestyksessään kymmenes Counter-Strike: Global Offensiven major-turnaus. Se pidettiin Atlantassa Yhdysvalloissa 22. – 29. tammikuuta 2017. Turnauksen voitti Astralis finaalissa Virtus.prota vastaan. Turnauksen MVP-tittelin sai Markus ”Kjaerbye” Kjærbye. Turnauksen karttavalikoima oli Cache, Cobblestone, Dust2, Mirage, Nuke, Overpass ja Train. == Lähteet == Luokka:Counter-Striken major-turnaukset Luokka:Vuoden 2017 urheilu Luokka:Atlantan urheilu
Verh’nokamjanske

Verh’nokamjanske (; ennen vuotta 1937 nimellä Tšubarivka () on kylä Ukrainan Donetskin alueen pohjoisosassa, Bah’mutin piirin Zvanivkan hromadan alueella. Kylän asutus sijaitsee nauhamaisesti paikallistien varrella, 5-9 kilometriä Siverskin kaupungista itään. Luhanskin alue alkaa kylän itäpuolelta. Verh’nokamjanske sijaitsee linnuntietä noin 33 kilometriä (maanteitse 42 km) piirikeskus Bah’mutista koilliseen ja 100 kilometriä aluekeskus Donetskista pohjoiskoilliseen. Kylä on perustettu vuonna 1924. Sen väkiluku oli 894 (2017) tai 960 (2001). Venäjän ja sen separatistisen nukkehallinnon sotatoimet kylää kohtaan alkoivat vuonna 2014. Osana Ukrainaan kohdistamaansa hyökkäyssotaa (2022–) Venäjä on pyrkinyt laajentamaan miehitysaluettaan. Rintamalinjan lähellä sijaitsevaan kylään, jonka kautta venäläisjoukot ovat pyrkineet murtautumaan edetäkseen, on kohdistettu toistuvasti sotilaallisia iskuja. Verh’nokamjansken kylän monet rakennukset olivat tuhoutuneet venäläisten lukuisien ilma- ja tykistöiskujen vuoksi. ==Lähteet== ==Aiheesta muualla== Luokka:Bah’mutin piiri Luokka:Ukrainan kylät
ESL One Cologne 2016

ESL One Cologne 2016 oli järjestyksessään yhdeksäs Counter-Strike: Global Offensiven major-turnaus. Se pidettiin Kölnissä Saksassa 5. – 10. heinäkuuta 2016. Turnauksen voitti SK Gaming kukistaen Team Liquidin finaalissa. Turnauksen MVP-tittelin sai Marcelo ”coldzera” David. == Lähteet == Luokka:Counter-Striken major-turnaukset Luokka:Vuoden 2016 urheilu Luokka:Kölnin urheilu
MLG Columbus 2016

MLG Columbus 2016 oli järjestyksessään kahdeksas Counter-Strike: Global Offensiven major-turnaus. Se pidettiin Columbuksessa Yhdysvalloissa 29. maaliskuuta – 3. huhtikuuta 2016. Turnauksen voitti Luminosity kukistaen Natus Vinceren finaalissa. Turnauksen MVP-tittelin sai Marcelo ”coldzera” David. == Lähteet == Luokka:Counter-Striken major-turnaukset Luokka:Vuoden 2016 urheilu Luokka:Columbuksen urheilu
DreamHack Open Cluj-Napoca 2015

DreamHack Open Cluj-Napoca 2015 oli järjestyksessään seitsemäs Counter-Strike: Global Offensiven major-turnaus. Se pidettiin Cluj-Napocassa Romaniassa 28. lokakuuta – 1. marraskuuta 2015. Turnauksen voitti Envy kukistaen Natus Vinceren finaalissa. Turnauksen MVP-tittelin sai Kenny ”kennyS” Schrub. == Lähteet == Luokka:Counter-Striken major-turnaukset Luokka:Vuoden 2015 urheilu Luokka:Cluj-Napocan urheilu
Cristina Maestre

Cristina Maestre Martín de Almagro (s. 27. heinäkuuta 1975 Ciudad Real) on espanjalainen sosialistisen työväenpuolueen poliitikko.Cristina Maestre Martín de Almagro European Parliament, viitattu 15.6.2024 Maestre opiskeli Kastilia- La Manchan yliopistossa. Hän istui Espanjan senaatissa vuosina 2003–2011. Vuoden 2019 eurovaaleissa Maestre tuli valituksi Euroopan parlamentin jäseneksi. Hän liittyi Euroopan parlamentin sosialistien ja demokraattien ryhmään. == Lähteet == == Aiheesta muualla == * Luokka:Espanjalaiset europarlamentaarikot Luokka:Vuonna 1975 syntyneet Luokka:Elävät henkilöt
ESL One Cologne 2015

ESL One Cologne 2015 oli järjestyksessään kuudes Counter-Strike: Global Offensiven major-turnaus. Se pidettiin Kölnissä Saksassa 20. – 23. elokuuta 2015. Turnauksen voitti fnatic kukistettuaan finaalissa EnVyUs-joukkueen. Turnauksen MVP-tittelin sai Robin ”flusha” Rönnquist. == Lähteet == Luokka:Counter-Striken major-turnaukset Luokka:Vuoden 2015 urheilu Luokka:Kölnin urheilu
ESL One Katowice 2015

ESL One Katowice 2015 oli järjestyksessään viides Counter-Strike: Global Offensiven major-turnaus. Se pidettiin Katowicessa Puolassa 12. – 15. maaliskuuta 2015. Turnauksen voitti fnatic, joka voitti Ninjas in Pyjamasin finaalissa. Turnauksen MVP-tittelin sai Olof ”olofmeister” Gustafsson. == Lähteet == Luokka:Counter-Striken major-turnaukset Luokka:Katowicen urheilutapahtumat Luokka:Vuoden 2015 urheilu
Vear

Vear on taajama Tønsbergin kunnassa Vestfoldin läänissä Norjassa. Taajaman pinta-ala on 2,3 neliökilometriä ja asukasluku 3 683 vuonna 2023. ==Lähteet== Luokka:Tønsberg Luokka:Norjan taajamat
DreamHack Winter 2014

DreamHack Winter 2014 oli järjestyksessään neljäs Counter-Strike: Global Offensiven major-turnaus. Se pidettiin Jönköpingissä Ruotsissa 27. – 29. marraskuuta 2014. Turnauksen voitti LDLC kukistaen Ninjas in Pyjamasin finaalissa. Turnauksen MVP-tittelin sai Vincent ”Happy” Cervoni Schopenhauer. == Lähteet == Luokka:Counter-Striken major-turnaukset Luokka:Vuoden 2014 urheilu Luokka:Ruotsin urheilutapahtumat Luokka:Jönköpingin kunta
Nikolas Talo

Nikolas Talo (s. 24. maaliskuuta 2003) on suomalainen jalkapalloilija joka edustaa Veikkausliigassa pelaavaa FC Hakaa. == Lähteet == Luokka:Suomalaiset jalkapalloilijat Luokka:Vuonna 2003 syntyneet Luokka:Elävät henkilöt
Revetal/Bergsåsen

Revetal/Bergsåsen on taajama Tønsbergin kunnassa Vestfoldin läänissä Norjassa. Taajaman pinta-ala on 1,6 neliökilometriä ja asukasluku 2 419 vuonna 2023. Revetal oli entisen Ren kunnan hallintokeskus. ==Kuvia== Revetal ungdomsskole 2017-2.jpg|Revetalin yläaste ==Lähteet== Luokka:Tønsberg Luokka:Norjan taajamat
ESL One Cologne 2014

ESL One Cologne 2014 oli järjestyksessään kolmas Counter-Strike: Global Offensiven major-turnaus. Se pidettiin Kölnissä Saksassa 14. – 17. elokuuta 2014. Turnauksen voitti Ninjas in Pyjamas kukistettuaan fnaticin finaalissa. Turnauksen MVP-tittelin sai Adam ”friberg” Friberg. == Lähteet == Luokka:Counter-Striken major-turnaukset Luokka:Vuoden 2014 urheilu Luokka:Kölnin urheilu
Barkåker

Barkåker on taajama Tønsbergin kunnassa Vestfoldin läänissä Norjassa. Taajaman pinta-ala on 1,1 neliökilometriä ja asukasluku 1 803 vuonna 2023. ==Lähteet== Luokka:Tønsberg Luokka:Norjan taajamat
Ragnar Saxén

Ragnar Saxén (18. kesäkuuta 1889 Keuruu – 25. tammikuuta 1969) oli suomalainen metsänhoitaja ja toimitusjohtaja.Metsänhoit. Ragnar Saxén 50-vuotias, Helsingin Sanomat, 18.06.1939, nro 161, s. 10, Kansalliskirjaston digitaaliset aineistot. Viitattu 15.06.2024Geni.com : Ragnar Saxénin hautakivi50 vuotta, Kauppalehti, 17.06.1939, nro 136, s. 2, Kansalliskirjaston digitaaliset aineistot. Viitattu 15.06.2024 Ragnar Saxén pääsi ylioppilaaksi Jyväskylän klassillisesta lyseosta 1909 ja suoritti Helsingin yliopistossa metsänhoitotutkinnon 1911. Hän kävi 1912 Ruotsissa Härnösandin metsä- ja sahakoulun ja teki opintomatkoja kotimaahan ja ulkomaille. Keväällä 1913 Saxén tuli työhön W. G. Thomén metsätoimistoon ja hänestä tuli toimiston osakas saman vuoden syksyllä. Saxén oli mukana perustamassa Uittokalusto Oy:tä vuoden 1918 lopulla ja toimi yhtiön toimitusjohtajana. Saxén oli Suomen Uittajainyhdistyksen sihteerinä ja hallituksen jäsenenä vuodesta 1923 alkaen. Hän oli myös Oy Metsätaloudellisen Aikakauskirjan johtokunnan jäsen. Saxén omisti vuodesta 1927 Villa Östersolin huvilan Laajasalossa Degerön kartanon alueella.Villa Östersol, päärakennus, Helsingin kaupunginmuseo. Laajasalon ennen vuotta 1940 käyttöön otetut rakennukset == Julkaisuja == * Statens förvärv av A. B. Tornator; av forstmästarne R. Saxén och T. Brofeldt. Mercator N:o 11, 1919 * Bidrag till kännedomen om tillståndet i vårt lands privatskogar: föredrag vid privatforstmästareföreningens möte den 15 dec. 1921. Forstlig tidskrift 1922, 3-4. Kuopio 1922 * Metsännuorennusauroista; kirjoittanut metsänhoitaja Ragnar Saxén. Ylipainos Yksityismetsänhoitajayhdsistyksen vuosikirjasta 1929 nr II. 1929 == Lähteet == == Aiheesta muualla == * Taulu; Metsänhoitaja Ragnar Saxén, henkilökuva vuodelta 1970. Lusto - Suomen Metsämuseo (Finna) * Karikatyyritaulu, Ragnar Saxén vuodelta 1936. Lusto - Suomen Metsämuseo (Finna) Luokka:Suomalaiset metsänhoitajat Luokka:Suomalaiset yritysjohtajat Luokka:Vuonna 1889 syntyneet Luokka:Vuonna 1969 kuolleet
Kirkevoll/Brekkeåsen

Kirkevoll/Brekkeåsen on taajama Tønsbergin kunnassa Vestfoldin läänissä Norjassa. Taajaman pinta-ala on 0,6 neliökilometriä ja asukasluku 974 vuonna 2023. ==Lähteet== Luokka:Tønsberg Luokka:Norjan taajamat
EMS One Katowice 2014

EMS One Katowice 2014 oli järjestyksessään toinen Counter-Strike: Global Offensiven major-turnaus. Se pidettiin Katowicessa Puolassa 13. – 16. maaliskuuta 2014. Turnauksen voitti Virtus.pro kukistettuaan Ninjas in Pyjamasin finaalissa. Turnauksen MVP-tittelin sai Jarosław ”pashaBiceps” Jarząbkowski. == Lähteet == Luokka:Counter-Striken major-turnaukset Luokka:Katowicen urheilutapahtumat Luokka:Vuoden 2014 urheilu
Skjeggestadåsen

Skjeggestadåsen on taajama Tønsbergin kunnassa Vestfoldin läänissä Norjassa. Taajaman pinta-ala on 0,4 neliökilometriä ja asukasluku 821 vuonna 2023. ==Lähteet== Luokka:Tønsberg Luokka:Norjan taajamat
Vollen

Vollen on taajama Tønsbergin kunnassa Vestfoldin läänissä Norjassa. Taajaman pinta-ala on 0,4 neliökilometriä ja asukasluku 694 vuonna 2023. Vollenin vieressä sijaitsee lakkautettu Slagentangenin öljynjalostamo. ==Lähteet== Luokka:Tønsberg Luokka:Norjan taajamat
DreamHack Winter 2013

DreamHack Winter 2013 oli järjestyksessään ensimmäinen Counter-Strike: Global Offensiven major-turnaus. Se pidettiin Jönköpingissä Ruotsissa 28. – 30. marraskuuta 2013. Turnauksen voitti fnatic kukistettuaan Ninjas in Pyjamasin finaalissa. Turnauksen MVP-tittelin sai Jesper ”JW” Wecksell. == Lähteet == Luokka:Counter-Striken major-turnaukset Luokka:Vuoden 2013 urheilu Luokka:Ruotsin urheilutapahtumat Luokka:Jönköpingin kunta
Solerød

Solerød on taajama Tønsbergin kunnassa Vestfoldin läänissä Norjassa. Taajaman pinta-ala on 0,4 neliökilometriä ja asukasluku 542 vuonna 2023. ==Lähteet== Luokka:Tønsberg Luokka:Norjan taajamat
Linnestad

Linnestad on taajama Tønsbergin kunnassa Vestfoldin läänissä Norjassa. Taajaman pinta-ala on 0,4 neliökilometriä ja asukasluku 313 vuonna 2023. ==Lähteet== Luokka:Tønsberg Luokka:Norjan taajamat
Gretteåsen

Gretteåsen on taajama Tønsbergin kunnassa Vestfoldin läänissä Norjassa. Taajaman pinta-ala on 0,09 neliökilometriä ja asukasluku 233 vuonna 2023. ==Lähteet== Luokka:Tønsberg Luokka:Norjan taajamat
PGL Major Copenhagen 2024

PGL Major Copenhagen 2024 oli järjestyksessään ensimmäinen Counter-Strike 2:ssa pelattu major-turnaus Counter-Strike: Global Offensiven jälkeen. Se pelattiin Kööpenhaminassa Tanskassa 17. – 31. maaliskuuta 2024. Turnauksen voitti Natus Vincere finaalissa 2–1 karttavoitoin FaZe Clania vastaan. Turnauksen MVP-tittelin sai Justinas ”jL” Lekavičius. Navissa pelannut Aleksi ”Aleksib” Virolainen voitti historian ensimmäisenä suomalaisena major- turnauksen. == Lähteet == Luokka:Counter-Striken major-turnaukset Luokka:Vuoden 2024 urheilu Luokka:Kööpenhaminan urheilutapahtumat
Åsgårdstrand

Åsgårdstrand on taajama ja vuodesta 2010 kaupunki Hortenin ja Tønsbergin kunnissa Vestfoldin läänissä Norjassa. Taajaman pinta-ala on 1,5 neliökilometriä ja asukasluku 2 959 vuonna 2023. Asukkaista 98,1 prosenttia asuu Hortenin puolella. Åsgårdstrandissa on asunut useita taiteilijoita, muun muassa Edvard Munch ja Hans Heyerdahl. ==Kuvia== Edvard Munch's house.jpg|Edvard Munchin talo Munch Girls on the pier.jpg|Pikene på broen (Edvard Munch, 1901) ==Lähteet== Luokka:Horten Luokka:Tønsberg Luokka:Norjan taajamat Luokka:Norjan kaupungit
Perfect World Shanghai Major 2024

Perfect World Shanghai Major 2024 oli järjestyksessään toinen Counter-Strike 2:n major-turnaus. Se pelattiin Shanghaissa Kiinassa 30. marraskuuta – 15. joulukuuta 2024. Kyseessä oli ensimmäinen Aasiassa järjestettävä turnaus major-turnausten historiassa. Turnauksen voitti Team Spirit karttavoitoin 2–1 FaZe Clania vastaan, ja turnauksen MVP-palkinnon voitti Danil ”donk” Kryškovets. == Lähteet == Luokka:Counter-Striken major-turnaukset Luokka:Vuoden 2024 urheilu Luokka:Kiinan urheilutapahtumat Luokka:Shanghain urheilu
Nortura

Nortura SA on norjalainen elintarvikekonserni. Se on noin 18 000 tuottajan omistama osuuskunta. Nortura perustettiin vuonna 2006, kun lampaan-, sian- ja naudantuottajien Gilde ja siipikarjatuottajien Prior yhdistyivät. ==Kuvia== Lørenveien 37.JPG|Pääkonttori Oslossa Revetal sentrum Nortura IMG 9935.jpg|Tehdas Revetalissa Nortura sin fabrikk i Sogndal.jpg|Tehdas Sogndalissa ==Lähteet== ==Aiheesta muualla== * Nortura.no Luokka:Norjalaiset elintarvikeyhtiöt Luokka:Norjalaiset osuuskunnat
Marc Spitz

Marc Spitz (2. lokakuuta 1969 Far Rockaway, Queens, New York – 4. helmikuuta 2017 ) oli yhdysvaltalainen musiikkitoimittaja ja kirjailija. Hän kirjoitti esimerkiksi lehtiin Spin, The New York Times, Vanity Fair ja Rolling Stone. Spitz julkaisi myös lukuisia musiikkiaiheisia kirjoja sekä novelleja. Vuonna 2013 hän julkaisi muistelmateoksensa Poseur: A Memoir of Downtown New York City in the ’90s. == Lähteet == Luokka:Yhdysvaltalaiset toimittajat Luokka:Musiikkitoimittajat Luokka:Yhdysvaltalaiset kirjailijat Luokka:Vuonna 1969 syntyneet Luokka:Vuonna 2017 kuolleet
Autimatic

Timothy ”autimatic” Ta (s. 10. syyskuuta 1996) on yhdysvaltlainen Counter- Strike 2 -ammattilainen. Hänen nykyinen joukkueensa on NRG. Hänet valittiin vuonna 2018 maailman 17. parhaaksi pelaajaksi, minkä lisäksi hän on saanut yhden MVP-palkinnon. Autimatic on edustanut urallaan myös muun muassa joukkueita Evil Geniuses, Cloud9, Complexity ja Team SoloMid. Hän voitti Cloud9:n kanssa ensimmäisenä pohjoisamerikkalaisena joukkueena Counter-Striken major-turnauksen. NRG:n riveihin hän siirtyi maaliskuussa 2024. == Saavutukset == * HLTV-MVP / ESL Pro League Season 4 Finals * Sija 17. HLTV TOP 20 -arvioinnissa vuonna 2018. == Lähteet == Luokka:Yhdysvaltalaiset elektronisen urheilun ammattilaiset Luokka:Vuonna 1996 syntyneet Luokka:Elävät henkilöt
Alexis Petridis

Alexis Petridis (s. 1971) on brittiläinen toimittaja, joka työskentelee The Guardian -lehden pääasiallisena rock- ja popkriitikkona. Hän on kirjoittanut myös lehtiin The Daily Telegraph, The Evening Standard, Gentlemen’s Quarterly, Esquire, Q ja Mojo. Hänet on palkittu kirjoituksistaan useita kertoja, ja esimerkiksi vuonna 2012 Petridis valittiin parhaaksi musiikkikirjoittajaksi ja vuoden parhaaksi levyarvostelujen kirjoittajaksi. Vuonna 2017 hänelle myönnettiin Leeds College of Musicin stipendi. == Lähteet == Luokka:Brittiläiset toimittajat Luokka:Brittiläiset kriitikot Luokka:Musiikkikriitikot Luokka:Vuonna 1971 syntyneet Luokka:Elävät henkilöt
6-hydroksimelatoniini

6-hydroksimelatoniini on melatoniinin luonnossa esiintyvä, endogeeninen, pääasiallinen aktiivinen metaboliitti.Hardeland R. (2010). "Melatonin metabolism in the central nervous system". Curr Neuropharmacol. 8 (3): 168–81. doi:10.2174/157015910792246164. PMC 3001211. PMID 21358968. Melatoniinin tavoin 6-hydroksimelatoniini on MT1- ja MT2-reseptorien täysi agonisti.Dubocovich M. L. (1988). "Pharmacology and function of melatonin receptors". FASEB J. 2 (12): 2765–73. doi:10.1096/fasebj.2.12.2842214. PMID 2842214. S2CID 45788574.Browning, Christopher; Beresford, Isabel; Fraser, Neil; Giles, Heather (2000). "Pharmacological characterization of human recombinant melatonin mt1and MT2receptors". British Journal of Pharmacology. 129 (5): 877–886. doi:10.1038/sj.bjp.0703130. ISSN 0007-1188. PMC 1571913. PMID 10696085. Se on myös antioksidantti ja neuroprotektiivinen aine, ja on tässä suhteessa vielä voimakkaampi suhteessa melatoniiniin.Maharaj D. S., Glass B. D., Daya S. (2007). "Melatonin: new places in therapy". Biosci. Rep. 27 (6): 299–320. doi:10.1007/s10540-007-9052-1. PMID 17828452. S2CID 32437175.Álvarez-Diduk R., Galano A., Tan D. X., Reiter R. J. (2015). "N-Acetylserotonin and 6-Hydroxymelatonin against Oxidative Stress: Implications for the Overall Protection Exerted by Melatonin". J Phys Chem B. 119 (27): 8535–43. doi:10.1021/acs.jpcb.5b04920. PMID 26079042. 6-hydroksimelatoniini on merkittävin kehossa syntyvä melatoniinin aineenvaihduntatuote, joka muodostuu maksassa ja erittyy virtsaan 6-hydroksimelatoniinisulfaatin muodossa. == Katso myös == * N-asetyyliserotoniini (normelatoniini) * 5-metoksitryptamiini == Lähteet == Luokka:Aivojen välittäjäaineet Luokka:Aminohappojohdannaishormonit Luokka:Tryptamiinit Luokka:Asetamidit
Lumous (vuoden 2024 elokuva)

Lumous (engl. Spellbound) on vuonna 2024 ilmestynyt tietokoneanimoitu musikaalielokuva, jonka on ohjannut Vicky Jenson. Elokuvan pääosissa ovat Rachel Zegler, Nicole Kidman, Javier Bardem, Tituss Burgess, John Lithgow, Jenifer Lewis ja Nathan Lane. Elokuvan musiikin on säveltänyt Alan Menken, joka on myös tehnyt kappaleet pitkäaikaisen yhteistyökumppanin ja sanoittajan Glenn Slaterin kanssa. == Ääninäyttelijät == Alkuperäinen äänäyttelijä Suomenkielinen ääninäyttelijä Rooli Rachel Zegler Iris Kovalainen Prinsessa Ellian Nicole Kidman Sanna Majuri Kuningatar Ellsmere Javier Bardem Tuukka Haapaniemi Kuningas Solon John Lithgow Antti Pääkkönen Ministeri Bolinar Jenifer Lewis Kaisa Hela Ministeri Nazara Prone Tituss Burgess Samuel Harjanne Sunny Nathan Lane Markus Niemi Luno John Ratzenberger Milo Olga Merediz Sari Ann Stolt Vartija Dee Bradley Baker Flink Rich Moore Petri Hanttu Postimestari Vicky Jenson Katja Aakkula Vanhapiika Miguel Bernardeau Luca Elshout Chilo Giovanna Bush Hanna Mönkäre Orsola === Suomenkielinen versio === Dubbausstudio: Iyuno Ohjaus: Saara Lehtonen Käännös: Aki Heinlahti Projektipäällikkö: Ada Karvinen == Laulut == Alkuperäinen nimi Suomenkielinen nimi Alkuperäiset esittäjät Suomenkieliset esittäjät My Parents Are Monsters Mun vanhemmat on hirviöitä Rachel Zegler, Jenifer Lewis & John Lithgow Iris Kovalainen, Kaisa Hela & Antti Pääkkönen Step by Step Siis yks-kaks-kol How to Break the Spell Murtaa lumous Nathan Lane & Tituss Burgess Markus Niemi & Samuel Harjanne The Way It Was Before Aikaan entiseen Rachel Zegler Iris Kovalainen Look for the Light Sua valo saa Rachel Zegler, Nathan Lane & Tituss Burgess Iris Kovalainen, Markus Niemi & Samuel Harjanne Remembering Muista Rachel Zegler, Javier Bardem & Nicole Kidman Iris Kovalainen, Tuukka Haapaniemi & Sanna Majuri I Could Get Used to This Tähän vois tottua John Lithgow Antti Pääkkönen What About Me? Mitä mä teen? Rachel Zegler Iris Kovalainen What About Us? / The Way It Was Before (Reprise) Mitä me tehään? / Aikaan entiseen (Toisto) Rachel Zegler, Javier Bardem & Nicole Kidman Iris Kovalainen, Tuukka Haapaniemi & Sanna Majuri My Monsters Are Parents Hirviöitä mun palaneet on vanhemmiksi Rachel Zegler Iris Kovalainen Elokuvan alkuperäislauluista vastaavat Glenn Slater sekä elokuvamusiikista Alan Menken. ==Lähteet== == Aiheesta muualla == * Luokka:Vuoden 2024 yhdysvaltalaiset elokuvat Luokka:Yhdysvaltalaiset animaatioelokuvat Luokka:Yhdysvaltalaiset elokuvamusikaalit Luokka:Netflix-alkuperäiselokuvat
Bourghelles

Bourghelles on kunta Pohjois-Ranskassa Nordin departementissa Hauts-de-Francen alueella. Se sijaitsee noin 18 kilometriä Lillen kaupungista kaakkoon. pienoiskuva|vasen|Saint-Pierren kirkko Kunnan nimi mainitaan ensimmäisen kerran vuonna 1197, ja se on johdettu romaanisesta pientä linnoitusta tarkoittavasta sanasta borghela. Saint-Pierren kirkko mainitaan myös 1100-luvulla. Se oli riippuvainen Tournain katedraalin kirkkoherroista. romaanista kirkkoa laajennettiin 1400-luvulla Sainte-Croix -kappelilla, joka on nykyisin kirkon etelälaiva. Seuraavan kerran kirkkoa laajennettiin 1700- ja 1800-luvuilla. Vuonna 1921 laivan katolla ollut kellotorni korvattiin nykyisellä kellotornilla. Kirkon sisustuksessa on Pyhän Pietarin patsas 1400-luvulta, barokkialttarit ja alttaritaulut 1600-luvulta sekä kastekappeli vuodelta 1571. == Urheilu == Kunnassa on kaksi Pariisi–Roubaix maantiepyöräkilpailussa käytettävää kivitieosuutta eli pavéa. Cysoing – Bourghelles osuuden pituus on 1 450 metriä ja Bourghelles – Wannehain osuuden pituus on 1 180 metriä. ==Lähteet== ==Aiheesta muualla== Luokka:Nordin kunnat
Fröbelin Palikat (täsmennyssivu)

Fröbelin Palikat voi tarkoittaa ainakin seuraavia: *Fröbelin palikat, Friedrich Fröbelin kehittämä opetuslelujen sarja *Fröbelin Palikat, suomalainen lastenmusiikkiyhtye *Fröbelin Palikat, Fröbelin Palikat -yhtyeen ensimmäinen albumi vuodelta 1991 *Fröbelin Palikat, Fröbelin Palikat -yhtyeen musiikkivideoita sisältävä DVD
Wannehain

Wannehain on kunta Pohjois-Ranskassa Nordin departementissa Hauts-de-Francen alueella. Se sijaitsee noin 20 kilometriä Lillen kaupungista kaakkoon. pienoiskuva|vasen|Sainte Cécilen kirkko Wannehain mainittiin ensimmäisen kerran 22. kesäkuuta 1190 dekaani Arnulphelle osoitetussa bullassa, jossa paavi Klemens III vahvisti Wannehainin maiden ja metsien omistuksen Tournain tuomiokapitulin tavaroiden ja kiinteistöjen luettelossa. Sainte Cécilen kirkko on peräisin 1100- ja 1300-luvuilta. 1500-luvulla siihen lisättiin suurikokoinen kuori. 1800-luvulla kirkkoa pidettiin liian pienenä, ja sitä muutettiin huomattavasti vuonna 1854. Samalla kirkko sai uusgoottilaisen ulkomuodon. == Urheilu == Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Bourghelles – Wannehain osuuden pituus on 1 180 metriä. ==Lähteet== ==Aiheesta muualla== Luokka:Nordin kunnat
Deanna Troi

Deanna Troi (s. 29. maaliskuuta 2336) on Marina Sirtisin esittämä kuvitteellinen hahmo televisiosarjassa Star Trek – uusi sukupolvi. Hän on lajiltaan äidin puolelta betazoidi ja isän puolelta ihminen. Vaikka betazoidit pystyvät telepatiaan, puoli-ihmisenä Deanna kykenee ainoastaan aistimaan toisten tunteita telepaattisesti. Hän on USS Enterprise-D:n neuvonantaja ja suurimman osan sarjaa arvoltaan komentajakapteeni, kunnes yleni komentajaksi seitsemännellä tuotantokaudella. Deannan isä Ian Andrew on kuollut. Hänen äitinsä Lwaxana on arvoltaan suurlähettiläs ja hän vierailee Enterprisella usein. Seitsemännellä kaudella selvisi, että Deannalla oli myös isosisko Kestra, joka oli kuollut onnettomuudessa Deannan ollessa vasta pieni lapsi. Toisella tuotantokaudella Deanna tuli tuntemattoman voiman takia raskaaksi ja sai nopeakasvuisen lapsen parin päivän sisällä. Hän nimesi lapsen isänsä mukaan, ennen kuin poika näennäisesti menehtyi ja poistui aluksesta. Deanna seurusteli sarjan alussa komentaja William Rikerin kanssa, ja viimeisessä jaksossa alkoi seurustella luutnantti Worfin kanssa. Deanna käyttää neuvonantajana usein empaattisia kykyjään vastapuolen mielentilan selvittämisessä, sekä toimii aluksella psykologina muille miehistön jäsenille. == Lähteet == Luokka: Star Trek -hahmot
Kwadwo Duah

Kwadwo Duah (s. 24. helmikuuta 1997 Lontoo, Englanti, Yhdistynyt kuningaskunta) on sveitsiläinen jalkapalloilija, pelipaikaltaan hyökkääjä. Hän edustaa Bulgarian pääsarjassa pelaavaa Ludogorets Razgradia. Hän on pelannut Sveitsin A-maajoukkueessa vuodesta 2024. Duah pelasi Young Boysin junioreissa ja nousi Sveitsin Superliigassa pelaavaan edustusjoukkueeseen kaudella 2016–2017. Hän pelasi seuraavat vuodet lainalla toisella sarjatasolla Neuchâtel Xamaxissa, Winterthurissa ja Servettessä. Kesällä 2019 hän siirtyi niinikään toisella sarjatasolla pelaavaan Wiliin. Kesällä 2020 hän palasi pääsarjatasolle siirryttyään St. Galleniin, jossa hän viipyi kaksi kautta. Kaudella 2021–2022 hän teki 33 superliigaottelussa 15 maalia ja oli liigan kolmanneksi paras maalintekijä. Hän on pelannut Superliigassa kaikkiaan 71 ottelua ja tehnyt niissä 25 maalia. Hän pelasi kaudella 2016–2017 Eurooppa- liigassa viisi ottelua mutta yksittäisessä ottelussa enimmilläänkin vain vähän yli kymmenen minuuttia. Duah pelasi kauden 2022–2023 Saksan 2. Bundesliigassa Nürnbergin joukkueessa. Hän teki 33 liigaottelussa 11 maalia. Hän siirtyi heinäkuussa 2023 bulgarialaisseura Ludogorets Razgradiin. Hän pelasi ensimmäisellä Bulgarian-kaudellaan 24 liigaottelua ja teki niissä 13 maalia. Hän voitti Bulgarian liigamestaruuden ja teki maalin Bulgarian cupin tappiollisessa loppuottelussa Botev Plovdivia vastaan. Hän pelasi Konferenssiliigassa kuusi ottelua ja teki maalin alkulohko-ottelussa Spartak Trnavaa vastaan vieraskentällä. Duah pelasi Sveitsin alle 18-, alle 19- ja alle 20-vuotiaiden maajoukkueissa. Hän pelasi Sveitsin A-maajoukkueessa ensimmäisen kerran kesäkuussa 2024 ystävyysottelussa Viroa vastaan. Hänen toinen maaottelunsa oli saman kesän EM-kilpailujen ensimmäinen alkulohko- ottelu Unkaria vastaan, ja hän teki siinä joukkueensa ensimmäisen maalin. Hän tuli vaihdosta kentälle EM-kilpailujen viimeisessä alkulohko-ottelussa Saksaa ja neljännesvälierässä Italiaa vastaan. == Lähteet == Luokka:Sveitsiläiset jalkapalloilijat Luokka:Vuonna 1997 syntyneet Luokka:Elävät henkilöt
Rakkauden tähtien alla

Rakkauden tähtien alla (The Eddy Duchin Story) on George Sidneyn ohjaama yhdysvaltalainen musiikkipitoinen rakkaus- ja elämäkertaelokuva vuodelta 1956. Se kertoo 41-vuotiaana kuolleen 1930- ja 1940-luvun viihdepianistin ja yhtyeenjohtajan Eddy Duchinin elämästä. Häntä esittää Tyrone Power, hänen ensimmäistä vaimoaan Kim Novak ja toista vaimoa Victoria Shaw. ==Juoni== Farmaseutiksi opiskellut mutta pianistina itseoppinut Eddy Duchin saapuu 1920-luvulla New Yorkiin, saa töitä hienostoklubeista ja yökerhoista ja alkaa seurustella seurapiirikaunotar Marjorie Oelrichsin kanssa, joka lopulta kosii miestä. Vaimo kuolee esikoispoika Peterin synnyskomplikaatioihin ja Eddy pakenee työhönsä jättäen pojan vaimon suvun hoitoon. Sotavuosina mies palvelee Yhdysvaltain laivastossa. Hän tapaa poikansa ensi kerran vasta vuosien kuluttua ja rakastuu tätä hoitavaan latinosukuiseen Chiquitaan. Pian mies itse sairastuu vakavasti ja kuolee vain 41-vuotiaana. ==Rooleissa== ==Vastaanotto== Elokuva toi tekijöilleen neljä Oscar-ehdokkuutta: alkuperäistarinasta (Leo Katcher), musiikista (Morris Stoloff, George Duning), ‎ äänityksestä (John Livadary) ja värikuvauksesta (Harry Stradling). Victoria Shaw palkittiin vuoden parhaan tulokkaan Golden Globella. Helsingin Sanomien Mikael Fränti kirjoitti elokuvan tv-esityksen alla 1997, ettei rooliinsa liian iäkäs Tyrone Power löydä ollenkaan oikeaa viritystä eikä ohjaaja Sidney ole saanut Kim Novakistakaan mitãän irti. ”Ylitunteellisuus kohotetaan ajoittain ällöttäviin mittasuhteisiin.” ==Lähteet== Luokka:Vuoden 1956 yhdysvaltalaiset elokuvat Luokka:Musiikkielokuvat Luokka:Yhdysvaltalaiset elämäkertaelokuvat Luokka:George Sidneyn ohjaamat elokuvat Luokka:Elokuvat terveydenhoidosta
Algarvennokkasärki

Algarvennokkasärki (Iberochondrostoma almacai) on särkiin kuuluva kalalaji. Lajia tavataan uhanalaisena Portugalissa. == Koko ja ulkonäkö == Algarvennokkasärki voi kasvaa suurimmillaan 13–15 cm pitkäksi. Laji eroaa lähisukulaisistaan kylkiviivan suomujen määrän, pienehkön pään, leveän kuonon ja hampaiden määrän perusteella. Kalan selkä on ruskea ja vaalenee vatsaa kohden. Evät ovat harmahtavat tai punertavat. == Levinneisyys ja elintavat == Algarvennokkasärkeä tavataan eteläisessä Portugalissa Mira-, Arade- ja Bensafrim-jokien sivujoista. Niiden elinympäristö kutistuu kesäisin. Algarvennokkasärki kutee matalissa nopeasti virtaavissa vesissä tammikuusta huhtikuulle. Algarvennokkasärki luokitellaan äärimmäisen uhanalaiseksi. Kantaa uhkaavat vedenotto, kuivuus ja vieraslajit. ==Lähteet== Luokka:Särjet (alaheimo) Luokka:Uhanalaiset kalat
Baisieux

Baisieux on kunta Pohjois-Ranskassa Nordin departementissa Hauts-de-Francen alueella. Se sijaitsee noin 15 kilometriä Lillen kaupungista itään Belgian rajalla. Ranskan suuren vallankumouksen kuohunnoissa vuonna 1792 Baisieux’ssa Saint-Martinin kirkko tuhoutui. Uusi Saint-Martinin kirkko rakennettiin vuonna 1842. Tämä kuitenkin sai osassa kuntalaisia vastustusta, koska moni asui kaukana kirkosta. Kunta oli kehittynyt Sinin kylään etäälle vanhasta keskustasta, jonne myös valmistui vuonna 1865 Baisieux’n rautatieasema. Kuntaa uhkasi jakautuminen kahdeksi kunnaksi. Lopulta vuonna 1876 Sinin kylään valmistui Saint-Jean-Baptisten kirkko. Tämän jälkeen kunnassa oli kaksi kirkkoa, kaksi hautausmaata ja kaksi julkista koulua. Tiedosto:Baisieux (Nord) - Eglise_Saint-Martin.JPG|Saint-Martinin kirkko Tiedosto:Baisieux. Église Catholique Saint-Jean-Baptiste (3).jpg|Saint-Jean-Baptisten kirkko ==Lähteet== ==Aiheesta muualla== Luokka:Nordin kunnat
Asaka (Uzbekistan)

Asaka on kaupunki ja Asakan piirin hallinnollinen keskus Andižanin alueella Uzbekistanissa. Se sijaitsee Shahrixonsoyjoen varrella 16 kilometriä Andižanista kaakkoon. Kaupungissa oli 62 200 asukasta vuonna 2016. Paikkakunta on kehittynyt vuonna 1899 rakennetun Taškentin ja Andižanin välisen rautatien aseman ympärille. Vuosina 1937–1991 se oli Leninsk-niminen kaupunki. Toisen maailmansodan jälkeen sen kehitys liittyi lähellä sijaitsevien Polvontoshin ja Xo‘jaobodin öljy- ja kaasukenttien hyödyntämiseen. Asaka on Andižanin jälkeen alueen toiseksi tärkein teollisuuskeskus. Siellä toimii vuonna 1996 avattu autotehdas. Kaupungista on maantieyhteydet Andižaniin ja Ferganaan. Kulttuurilaitoksiin kuuluu vuonna 1932 perustettu kansanteatteri. ==Lähteet== Luokka:Andižanin alue Luokka:Uzbekistanin kaupungit
Jussi Lindgren

Jussi Lindgren (s. 1982The principle of least action and stochastic dynamic optimal control, finna.fi, viitattu 16.6.2024) on suomalainen virkamies, koulutukseltaan tekniikan tohtori ja valtiotieteiden maisteri. Hän on ollut vuodesta 2023 valtiovarainministeri Riikka Purran (ps) talouspoliittinen erityisavustaja. Toimittaja Teemu Luukan mukaan hän on monien mielestä pääministeri Petteri Orpon avustajien ohella hallituksen vaikutusvaltaisimpia avustajia, ja Luukan sanoin hänellä voi sanoa olevan valtaa enemmän kuin keskivertoministerillä. Silti hän on julkisuudessa ollut tuntematon nimi.Teemu Luukka, Riikka Purran talousaivo, Helsingin Sanomat 16.6.2024, viitattu 16.6.2024 Lindgren on ollut puoluesidonnaisuudeltaan ensin kokoomuslainen, sitten sosialidemokraattien kuntavaaliehdokas ja vuodesta 2023 puolueeseen liityttyään perussuomalainen. ==Julkaisut== * Ohjaustalous vai näkymätön käsi? : Euroopan talouspoliittiset valinnat kriisin jälkeen, Vastapaino 2024 ISBN 978-952-397-164-6 * The principle of least action and stochastic dynamic optimal control : applications to economic, financial and physical systems (Väitöskirja) Aalto University 2021 ISBN 978-952-64-0537-7 ==Lähteet== Luokka:Suomalaiset virkamiehet Luokka:Erityisavustajat Luokka:Vuonna 1982 syntyneet Luokka:Elävät henkilöt
Jerdy Schouten

Jerdy Hendrikus Gerardus Bernardus Schouten (s. 12. tammikuuta 1997) on alankomaalainen jalkapalloilija, pelipaikaltaan keskikenttäpelaaja. Hän on pituudeltaan 185-senttimetrinen. Hän edustaa kotimaassaan PSV Eindhovenia. Hän on pelannut kotimaansa lisäksi neljä kautta Italiassa. Hän on pelannut Alankomaiden A-maajoukkueessa vuodesta 2022. Schouten nousi ADO Den Haagin junioreista edustusjoukkueeseen vuodenvaihteessa 2016–2017. Seuraavalla kaudella hän edusti toisella sarjatasolla Telstaria ja kaudella 2018–2019 pääsarjassa Excelsioria. Kausilla 2019–2023 hän pelasi Italian Serie A:ssa Bolognan joukkueessa 103 ottelua ja teki niissä kaksi maalia. Elokuussa 2023 hän siirtyi PSV Eindhoveniin, jossa hän voitti Eredivisien mestaruuden kaudella 2023–2024. Schouten ei pelannut Alankomaiden nuorisomaajoukkueissa. Hän pelasi ensimmäisen A-maaottelunsa kesäkuussa 2022 Kansojen liigassa Walesia vastaan. Hän pelasi EM-kilpailuissa 2024 välieriin yltäneen joukkueensa kaikki kuusi ottelua avauskokoonpanossa. Hän on lokakuun 2024 puoliväliin mennessä pelannut 13 maaottelua, jotka kaikki avauskokoonpanossa. == Lähteet == Luokka:Alankomaalaiset jalkapalloilijat Luokka:Vuonna 1997 syntyneet Luokka:Elävät henkilöt
Tammijärven helluntaiseurakunta

Tammijärven helluntaiseurakunta (aik. Putkilahden helluntiaseurakunta) on vuonna 1927 perustettu luhankalainen helluntaiseurakunta. Seurakunnan pastori on Markus Vilpponen. Seurakunnan toimitilat sijaitsevat Luhangan Tammijärvellä. Seurakunnan juuret ulottuvat vuoteen 1927, jolloin perustettiin Putkilahden helluntaiseurakunta. Vuonna 2015 seurakunta osti Tammijärven kyläkirkon evankelis-luterilaiselta seurakunnalta ja vaihtoi nimensä Tammijärven helluntaiseurakunnaksi. Seurakunnan toimintaan kuuluvat jumalanpalvelukset ja rukouskokoukset. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Luhanka Luokka:Suomen helluntaiseurakunnat
HMD Pulse

HMD Pulse on HMD Globalin 24. huhtikuuta 2024 julkaisema älypuhelin. Se julkaistiin samaan aikaan HMD Pulse+- ja HMD Pulse Pro -älypuhelinten kanssa. Ne olivat HMD Globalin ensimmäiset puhelimet, jotka se julkaisi omalla brändillään ilman Nokian nimeä. HMD Pulsessa on 6,65 tuuman näyttö, joka tukee 90 hertsin virkistystaajuutta. Tallennustilaa on valittavana 64 tai 128 gigatavua ja keskusmuistia neljä tai kuusi gigatavua. Tallennustila on laajennettavissa enintään 256 gigatavun microSD-muistikortilla. Puhelimessa on 13 megapikselin takakamera ja kahdeksan megapikselin etukamera. Akun kapasiteetti on 5 000 milliampeerituntia, ja se tukee 10 watin latausta. Sormenjälkitunnistin on sijoitettu virtapainikkeeseen, ja puhelimen IP- luokitus on 52. Käyttöjärjestelmänä on Android 14. Puhelimelle on luvattu kaksi vuotta Android-versiopäivityksiä ja kolme vuotta tietoturvapäivityksiä. == Lähteet == == Aiheesta muualla == * HMD Pulse HMD Globalin sivuilla Pulse Luokka:Vuoden 2024 matkapuhelimet Luokka:Android-pohjaiset laitteet Luokka:Kosketusnäytölliset älypuhelimet
Virtus.pro

Virtus.pro (lyhennettynä VP) on vuonna 2003 Venäjällä perustettu elektronisen urheilun seura. Virtus.pro:lla on joukkueet muun muassa Counter-Strike 2:ssa, Dota 2:ssa ja Rainbow Six Siegessä. Virtus.pro on voittanut Counter-Striken major-turnauksen kaksi kertaa: vuonna 2014 EMS One Katowicen ja vuonna 2022 IEM Rio Majorin. Vuonna 2022 Virtus.pro:n osti armenialainen sijoittaja Aram Karamanukjan. == Huomautukset == == Lähteet == Luokka:Venäläiset elektronisen urheilun seurat Luokka:Jerevanin urheilu Luokka:Vuonna 2003 perustetut urheiluseurat
The Cat in the Hat

The Cat in the Hat on vuonna 2026 tietokoneanimaatioelokuva, jonka on käsikirjoittanut ja ohjannut Erica Rivinoja ja Alessandro Carloni. Elokuvan ääninäyttelijöihin kuuluvat Bill Hader, Quinta Brunson, Bowen Yang, Xochitl Gomez, Matt Berry ja Paula Pell, se on kirjan toinen kokopitkä sovitus vuoden 2003 live-elokuvan jälkeen. Luokka:Yhdysvaltalaiset animaatioelokuvat Luokka:Vuoden 2026 elokuvat Luokka:Warner Brosin elokuvat
Toivakan helluntaiseurakunta

Toivakan helluntaiseurakunta on vuonna 1937 perustettu toivakkalainen helluntaiseurakunta. Seurakunnan pastori on Markus Tattari. Seurakunnan toimitilat sijaitsevat Toivakan keskustassa Palosentiellä. Seurakunta on perustettu 1937 ja rekisteröity yhdistykseksi 2. toukokuuta 1947. Seurakunnan toimintaan kuuluvat jumalanpalvelusten ja rukouskokousten lisäksi Israel-työ, lapsi- ja nuorisotyö, kirpputori, diakonia, vankilatyö sekä lähetystyö Japanissa. Toivakan helluntaiseurakunnan yhteydessä toimii Royal Rangers- partiojärjestö. == Toimitilat == Toivakan helluntaiseurakunnan ensimmäinen rukoushuone, vanha Betania, valmistui vuonna 1948. Seurakunnan nykyinen toimitalo, uusi Betania, valmistui Palosentielle vuonna 1982. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Toivakka Luokka:Suomen helluntaiseurakunnat
Tohmajärven helluntaiseurakunta

Tohmajärven helluntaiseurakunta on vuonna 1933 perustettu tohmajärveläinen helluntaiseurakunta. Seurakunnan toimitilat sijaitsevat Tohmajärven keskustassa Lassintiellä. Seurakunta on perustettu 1933 ja rekisteröity yhdistykseksi 1. helmikuuta 1980. Seurakunnan toimintaan kuuluvat jumalanpalvelusten ja rukouskokousten lisäksi lapsi- ja nuorisotyö sekä Pohjois-Karjalan helluntaiseurakuntien yhteinen lähetystyö Japanissa. == Historia == Helluntaiherätys saapui Tohmajärvelle 1920-lvuulla. Tohmajärveläisiä oli mukana perustamassa Lehmoon Pohjois-Karjalan ensimmäistä helluntaiseurakuntaan 1928. Vuonna 1932 perustettiin Värtsilän helluntaiseurakunta, johon tohmajärveläiset sittemmin kuuluivat. Sodan jälkeen helluntailaiset liittyivät Joensuun Siion-seurakuntaan ja Tohmajärvelle muodostui paikallisia rukouspiirejä. Sotien jälkeiset vuodet aina 1950-luvun alkuvuosille asti olivat näillä alueilla voimakkaan herätyksen aikaa. Työtä tehtiin vierailevien julistajien ja paikallisten uskovien voimin. Tohmajärvi sai pitempiaikaiset evankelistat 1970-luvun alkuvuosina, jolloin täällä toimivat Sirkka Järvinen ja Maija Kauppinen. Vuonna 1976 kutsuttiin rukouspiirien yhteiseksi työntekijäksi Matti Hirviniemi. Hänen aikanaan yhdistettiin kaikki neljä rukouspiiriä yhdeksi Tohmajärven rukouspiiriksi, joka kuului edelleen Joensuun Hel­lun­tai­seu­ra­kun­taan. Matti Hirviniemen siirryttyä Juvalle kevättalvella 1980 tuli hänen seuraajakseen Olavi Kilpeläinen Joensuusta. == Toimitilat == Tohmajärven helluntaiseurakunnan rukoushuone on valmistunut vuonna 1982. Rukoushuoneen pinta-ala on 720 neliömetriä ja kirkkosalissa on istumapaikkoja 600 henkilölle. Rukoushuoneen suunnittelija on arkkitehti Veikko Gröhn. Oman rukoushuoneen saaminen tuli 1980-luvulla ajankohtaiseksi. Seurakunta perusti rukoushuonerahaston ja varojen hankkimiseksi järjestettiin myyjäisiä. Kevättalvella 1982 Tohmajärven rukouspiiri teki päätöksen oman temppelin rakentamisesta. Lahjoituksina saatu rakennuspuutavara kerättiin lähinnä Tohmajärven ja Värtsilän alueen metsänomistajilta. Talkootyön osuus rakentamisessa oli merkittävä. Tohmajärven rukouspiiri irtautui Joensuun Hel­lun­tai­seu­ra­kun­nas­ta ja järjestäytyi itsenäiseksi Tohmajärven Hel­lun­tai­seu­ra­kun­nak­si 28. elokuuta 1983. Saalem-temppelin vihkiäiset pidettiin 11. syyskuuta 1983. Temppeli sijaitsee Tohmajärven kunnan keskustaajamassa Kemiessä. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Tohmajärvi Luokka:Suomen helluntaiseurakunnat
Iisalmen helluntaiseurakunta

Iisalmen helluntaiseurakunta on vuonna 1934 perustettu iisalmelainen helluntaiseurakunta. Seurakunnan toimitilat sijaitsevat Iisalmen keskustassa Karjalankadulla. Seurakunnan pastorina toimii Teuvo Tikkanen Seurakunta on perustettu 1934 ja rekisteröity yhdistykseksi 18. lokakuuta 1957. Seurakunnan toimintaan kuuluvat jumalanpalvelusten lisäksi aikuisille suunnatut lähetyspiiri ja päivä- ja rukouskokous, nuorisotyö, lasten pyhäkoulu, kerho- ja leiritoiminta, lauluryhmät sekä diakoniatyö. Lähetystyötä seurakunta tekee Etiopiassa, Pakistanissa ja Venäjällä. == Historia == Helluntaiherätyksen toiminta Iisalmessa alkoi 1920-luvulla Kuopion Eelim-seurakunnan rukouspiirinä. Iisalmen helluntaiseurakunta perustettiin 31. elokuuta 1934 Pekka Brofeldtin toimesta. Seurakunnan ensimmäiseksi johtajaksi tuli Niilo Heimonen, jonka toiminnan myötä seurakunta koki suuren kasvukauden vuosina 1934–1937. Seurakunta on ollut alusta asti lähetysseurakunta ja seurakunta on kannattanut mm. 1970- ja 1980-luvuilla Etiopian ja Thaimaan työtä. Nykyinen rukoushuone valmistui Karjalankadulla 1980. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Iisalmen seurakunnat Luokka:Suomen helluntaiseurakunnat
Joey Veerman

Joey Veerman (s. 19. marraskuuta 1998 Purmerend) on alankomaalainen jalkapalloilija, pelipaikaltaan keskikenttäpelaaja. Hän on pituudeltaan 185-senttimetrinen. Hän edustaa kotimaassaan PSV Eindhovenia. Hän on pelannut Alankomaiden A-maajoukkueessa vuodesta 2023. Veerman nousi Volendamin junioreista toisella sarjatasolla pelanneeseen edustusjoukkueeseen kaudella 2016–2017. Hän siirtyi Heerenveeniin kesällä 2019 ja pelasi joukkueessa 2,5 kauden aikana 71 Eredivisie-ottelua, joissa hän teki 14 maalia. Hän siirtyi tammikuussa 2022 PSV Eindhoveniin. Hän on pelannut Eindhovenissa 2,5 kauden aikana 77 Eredivisie-ottelua, joissa hän on tehnyt 13 maalia. Hän voitti Alankomaiden cupin vuosina 2022 ja 2023 sekä liigamestaruuden vuonna 2024. Hän pelasi kaudella 2021–2022 Konferenssiliigassa viisi ottelua, kaudella 2022–2023 Eurooppa-liigassa kahdeksan ottelua, joissa hän teki kolme maalia, ja kaudella 2023–2024 Mestarien liigassa seitsemän ottelua. Veerman pelasi yhden ottelun Alankomaiden alle 19-vuotiaiden maajoukkueessa. Hän pelasi ensimmäisen A-maaottelunsa kesäkuussa 2023 Kansojen liigan pronssiottelussa Italiaa vastaan. EM-kilpailuissa 2024 hän pelasi kaksi alkulohko-ottelua avauskokoonpanossa ja tuli neljässä muussa ottelussa vaihdosta kentälle. Hän on lokakuun 2024 puoliväliin mennessä pelannut 16 maaottelua, joista kuusi ottelua avauskokoonpanossa. Hän teki maalin maaliskuussa 2024 ystävyysottelussa Saksaa vastaan. == Lähteet == Luokka:Alankomaalaiset jalkapalloilijat Luokka:Vuonna 1998 syntyneet Luokka:Elävät henkilöt
Keiteleen helluntaiseurakunta

Keiteleen helluntaiseurakunta on vuonna 1935 perustettu keiteleläinen helluntaiseurakunta. Seurakunnan toimitilat sijaitsevat Keiteleen keskustassa Paljepolulla. Seurakunta kuuluu Suomen Helluntaikirkko -kirkkokuntaan. Seurakunnan puheenjohtaja on Jarmo Paananen. Seurakunnan toimintaan kuuluvat jumalanpalvelusten ja rukouskokousten lisäksi lapsi-, nuoriso- ja vanhustyö, levähdyspaikka-illat, liikunta, musiikkityö, kirpputori sekä lähetystyö Albaniassa. == Katso myös == * Luettelo Suomen helluntaiseurakunnista * Helluntaiherätys Suomessa * Suomen Helluntaikirkko == Lähteet == Luokka:Keitele Luokka:Suomen helluntaiseurakunnat
Juvan helluntaiseurakunta

Juvan helluntaiseurakunta on vuonna 1937 perustettu juvalainen helluntaiseurakunta. Seurakunnan toimitilat sijaitsevat Juvan keskustassa Niittytiellä. Seurakunnan pastori on Erkki Lehtonen. Seurakunnan toimintaan kuuluvat jumalanpalvelukset ja rukouskokoukset. Lapsityö koostuu kerhoista, leireistä ja juhlista sekä Jippii-kuoron toiminnasta. Nuorille seurakunta järjestää omia tapahtumia. Seurakunta tukee lähetystyötä, tekee diakoniatyötä (ruokailujen järjestäminen ja vierailut palvelutaloihin) sekä järjestää musiikkitoimintaa. == Historia == Helluntaiherätys saapui Juvalle 1920- ja 1930-lukujen vaihteessa evankelista Aino Soimaharjun, saarnaaja Topias Sutelan sekä Elias Takkusen toimesta. Vuonna 1936 evankelistat Saimi Pyykkönen ja Martta Pasanen toimivat Juvalla. Toukokuussa 1937 Juvan uskoon tulleet järjestivät juhlat ja seurakunnan perustamiskokouksen Turakkalan kylässä. Juhlapuhujiksi seurakuntaa perustamaan kutsuttiin saarnaajat Fabian Paakkari Mäntyharjulta ja Oskari Manninen Hirvensalmelta. == Toimitilat == Seurakunnan kokouspaikkana oli 25 vuoden ajan Pöllän talo Turakkalan kylässä. Tämän jälkeen seurakunta kokoontui Sopukan talossa. Vuosina 1963-1980 seurakunnan tilana toimi vuokrahuoneisto Lavosen talossa kirkonkylällä. Juvan helluntaiseurakunnan rukoushuone on valmistunut vuonna 1982. Rukoushuoneen pinta-ala on 510 neliömetriä ja kirkkosalissa on istumapaikkoja 223 henkilölle. Rukoushuoneen suunnittelija on arkkitehti Veikko Gröhn. Rukoushuone vihittiin käyttöön 24. huhtikuuta 1983. Seurakunnan tiloissa toimii myös kirjamyynti. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Juva Luokka:Suomen helluntaiseurakunnat
Lindborg

Lindborg on muun muassa seuraavien henkilöiden sukunimi: * Ingrid Lindborg (1880–1966), ruotsalainen taidemaalari * Oskar Lindborg (1900–1932), suomalainen yleisurheilija * Sara Lindborg (s. 1983), ruotsalainen maastohiihtäjä * Victor Lindborg (1868–1956), ruotsalainen kuvanveistäjä.
Lindbom

Lindbom, Lindbohm on muun muassa seuraavien henkilöiden sukunimi: * Carl Lindbom (s. 1991), suomalainen koripalloilija * Frans Leonard Lindbohm (1882–1952), suomalainen evankelis-luterilaisen kirkon pappi * Hermes Linnapuomi, ent. Lindbohm (1902–1972), osallistui Suomen talvisotaan komentajana * Olof Lindbom (s. 2000), ruotsalainen jääkiekkomaalivahti * Petteri Lindbohm (s. 1993), suomalainen jääkiekkoilija * Viivi Paarmio, o.s. Lindbohm (1867–1952), suomalainen kuvanveistäjä
Taivallahden satama

Taivallahden satama oli Helsingin Töölöön 1900-luvun alussa suunniteltu vapaasatama. Se olisi rakennettu osittain täyttömaalle Lapinlahden ja Humallahden väliselle alueelle, ja se olisi peittänyt alleen muun muassa Taivallahden, Hietaniemen, Rajasaaren ja Sibeliuksen puiston. Suunnitelma sai alkunsa, kun Helsingin kaupunginvaltuusto asetti toukokuussa 1918 satamatoimikunnan selvittämään kysymystä uusista satamista sekä teollisuus- ja varastoalueista. Asiantuntijana käytettiin tukholmalaista insinööriä Helge Gustaf Torulfia, joka esitti satamasuunnitelmansa satamatoimikunnalle vuonna 1919 ja kaupunginvaltuustolle seuraavan vuoden keväänä.Erävuori 1981, s. 84–85 Torulf keskitti suunnitelmassaan Itämeren liikenteen ja paikallisliikenteen Eteläsatamaan ja Pohjoissatamaan, puutavaran ja hiilikuljetukset Sörnäisten satamaan sekä teollisuutta palvelevan syväsataman Herttoniemen satamaan. Valtameriliikenne olisi keskittynyt Taivallahdelle. Satama-alueiksi varattiin suunnitelmassa myös Hietalahti, Jätkäsaari ja Ruoholahti sekä iso osa Lapinniemeä. Vapaasataman paikaksi Torulf esitti erillisenä ehdotuksena myös Laajasaloa ja Santahaminaa, mutta vaihtoehto olisi edellyttänyt kalliita silta- ja tieratkaisuja, eikä kaupunki omistanut alueella tarpeeksi maita.Erävuori 1981, s. 88 Taivallahden vapaasatamaan olisi kuulunut kolme allasta ja kolme pistolaituria, joista uloimman kärki olisi ulottunut 200–250 metrin päähän Seurasaaresta. Tehokkaan laiturialan pituus olisi ollut noin 6 000 metriä.Erävuori 1981, s. 89 Satamasta olisi johdettu rautatie Töölön ja keskuspuiston halki Pasilaan. Torulfin suunnitelmaa pidettiin teknisesti lupaavana. Satamatoimikunnan enemmistö puolsi hanketta, mutta niin kaupungininsinööri Gunnar Lindqvist, asemakaava-arkkitehti Birger Brunila kuin kaupungin hallintoelimetkin vastustivat sitä.Erävuori 1981, s. 91 Taivallahden satamaa vastustettiin muun muassa siksi, että se olisi tuhonnut puistoja, huviloita, ranta-alueita ja Töölön luonteen rauhallisena kaupunginosana, eikä sillä olisi ollut laajentumismahdollisuuksia. Toteutumattoman sataman alueelle syntyi lopulta Hietarantana tunnettu uimaranta. == Katso myös == * Hesperian kanava == Lähteet == * === Viitteet=== Luokka:Töölö Luokka:Helsingin satama Luokka:Helsingin toteutumattomat kaupunkisuunnitelmat
Lindhagen

Lindhagen on seuraavien ruotsalaisten henkilöiden sukunimi: * Albert Lindhagen (1823–1887), juristi ja poliitikko * Anna Lindhagen (1870–1941), poliitikko * Carl Lindhagen (1860–1946), juristi ja poliitikko * Åsa Lindhagen (s. 1980), ympäristöpuolueen poliitikko.